તેમાં પણ ગત તા.ર૬ ડિસેમ્બર, ર૦૧૪થી આસ્ટોડિયા રોડ પર ટ્રાફિકનું ભારણ ઓછું કરવા તંત્રે એએમટીએસની રૂટ નંબર ૩૩,૭ર,૧૪ર શટલ સહિતની કુલ ૩પ ‌બસ શરૂ કરતાં આસ્ટોડિયા રોડ બીઆરટીએસ કોરિડોરની રોનક જ ગાયબ થઇ ગઇ છે. કોરિડોર બહારનાં દબાણોને દૂર કરવામાં નિષ્ફળ કોર્પોરેશન અને ટ્રાફિક પોલિસની ઘોર બેદરકારીથી ‘અર્બન ટ્રાન્સપોર્ટ’ના રૂડાં રૂપાળાં નામથી એએમટીએસની બસ બીઆરટીએસ કોરિડોરમાં દાખલ કરાયા બાદ આજે બે વર્ષના ટૂંકા ગાળામાં એએમટીએસ બસની કુલ ૧પ રૂટની ૧૦૯ બસ થઇ છે. જ્યારે બીઆરટીએસની ફક્ત ત્રણ રૂટની કુલ ૪પ બસ દોડાવાઇ રહી છે.